钦定古今图书集成/明伦汇编/闺媛典/第324卷 > 皇清五十七 > 王文钦妻金氏
## 钦定古今图书集成/明伦汇编/闺媛典/第324卷 > 皇清五十七 > 王文钦妻金氏

按《呈贡县志》：“金氏，庠生王文钦妻。钦早亡，氏年二十八，二子皆幼，金誓不独生，触死者数。亲戚劝曰：‘王氏一线在二子，汝死，二子必不存，孰若抚之成立’？” 金氏哀毁骨立，捆屦彻夜，十指俱带血痕，卒抚二子成立，年六十终。孙廷彦亦为诸生。